LIETUVOS RESPUBLIKOS SEIMO

Valstybės valdymo ir savivaldybių komitetas

PAGRINDINIO KOMITETO IŠVADA

DĖL LIETUVOS RESPUBLIKOS ASMENS DUOMENŲ TEISINĖS APSAUGOS ĮSTATYMO NR. I-1374 38 STRAIPSNIO PAKEITIMO ĮSTATYMO PROJEKTO NR. XIIIP-1599

2018-11-28 Nr. 113-P-47

Vilnius

Komiteto posėdyje dalyvavo:

Komiteto pirmininkė Guoda Burokienė, komiteto pirmininko pavaduotojas Algis Strelčiūnas, komiteto nariai: Valentinas Bukauskas, Ričardas Juška, Gintautas Kindurys, Vanda Kravčionok, Kęstutis Masiulis, Zenonas Streikus.

Komiteto biuras: vedėja Lina Milonaitė, patarėjai: Algirdas Astrauskas, Eglė Jonevičienė, Rasa Mačiulytė, Jurgita Marcinkutė, Kristina Šimkutė, padėjėja Genovaitė Jasaitienė.

Kviestieji asmenys: Vidaus reikalų ministras Eimutis Misiūnas, Vidaus reikalų ministerijos viceministras Darius Urbonas, Teisingumo ministerijos Teisinės veiklos koordinavimo skyrius patarėja Indrė Skersytė, Europos teisės departamento direktoriaus pavaduotojas Karolis Dieninis, Valstybinės duomenų apsaugos inspekcijos direktorius Raimundas Andrijauskas, Vyriausybės kanceliarijos Politikos įgyvendinimo grupės vyriausioji patarėja Jurgita Domeikienė, Ministro Pirmininko patarėjas Donatas Matuiza.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas, 2018-03-06	1	Įvertinę projekto atitiktį Konstitucijai, galiojantiems įstatymams, teisėkūros principams ir teisės technikos taisyklėms, teikiame šias pastabas: 1. Kartu su šiuo įstatymo projektu teikiamo Lietuvos Respublikos valstybės tarnybos įstatymo (reg. Nr. XIIIP-1569) 13 straipsnio 1 dalyje siūloma įtvirtinti, kad įstatymų nustatytais atvejais į įstaigų vadovų pareigas priimama politinio (asmeninio) pasitikėjimo pagrindu. Siūloma formuluotė suponuoja, kad jeigu įstatyme nenumatytas specialus priėmimo pagrindas, įstaigų vadovai į pareigas yra priimami bendrais pagrindais, numatytais Valstybės tarnybos įstatyme. Atsižvelgiant į tai, įstatymo projekto 38 straipsnio 2 dalyje brauktini pertekliniai žodžiai „(ne politinio (asmeninio) pasitikėjimo pagrindu)“.	Atsižvelgti	Komitetas patobulino įstatymo projektą ir pakeitimų esmę dėsto ant naujos redakcijos Asmens duomenų teisinės apsaugos įstatymo 9 straipsnio nuostatų.
2.	Seimo kanceliarijos Teisės departamentas, 2018-03-06	1	2. Atkreipiame dėmesį, kad jei teisės akto, institucijos, pareigų ir pan. pavadinimas, kuris prasideda žodžiais „Lietuvos Respublika“, minimas ne kartą, pirmą kartą parašius visą pavadinimą, toliau jis gali būti rašomas be žodžių „Lietuvos Respublika“ ir neįvedus trumpinio. Atsižvelgiant į tai, projekto 1 straipsniu keičiamo įstatymo 38 straipsnio 2 dalyje Valstybės tarnybos įstatymo santrumpos įvesti nereikia.	Atsižvelgti

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų / komisijų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Teisės ir teisėtvarkos komitetas, 2018-05-16	Siūlyti pagrindiniam komitetui pritarti Asmens duomenų teisinės apsaugos įstatymo Nr. I-1374 38 straipsnio pakeitimo įstatymo projektui Nr. XIIIP-1599 ir patobulinti projektą pagal Seimo kanceliarijos Teisės departamento pastabas, atkreipiant dėmesį, kad 2018 m. gegužės 25 d. įsigalioja 2016 m. balandžio 27 d. Bendrasis duomenų apsaugos reglamentas 2016/679.	Atsižvelgti
2.	Socialinių reikalų ir darbo komitetas, 2018-05-30	Iš esmės pritarti pateiktam įstatymo projektui ir siūlyti pagrindiniam Komitetui projektą patobulinti pagal Seimo kanceliarijos Teisės departamento išvadas.	Atsižvelgti

7. Komiteto sprendimas ir pasiūlymai:

7.1. Sprendimas: pritarti Komiteto išvadoms ir Komiteto patobulintam įstatymo projektui Nr. XIIIP-1599(2).

7.2. Pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Valstybės valdymo ir savivaldybių komitetas, 2018-11-28	I	Argumentai: 2018-07-16 įsigaliojo Asmens duomenų teisinės apsaugos įstatymo Nr. I-1374 pakeitimo įstatymas Nr. XIII-1426, kuriuo šis įstatymas išdėstytas nauja redakcija. Įstatymo projektu Nr. XIIIP-1599 siūloma keisti Valstybinės asmens duomenų teisinės apsaugos inspekcijos vadovo statusą (iš valstybės pareigūno į valstybės tarnautojo – įstaigos vadovo), kuris įstatymą išdėsčius nauja redakcija yra reglamentuojamas nebe 38, o 9 straipsnyje. Dėl šios priežasties būtina atitinkamai patikslinti įstatymo projekto Nr. XIIIP-1599 pavadinimą, 1 straipsnio pavadinimą ir jo turinį. Pasiūlymas: Pakeisti įstatymo projekto pavadinimą ir jį išdėstyti taip: „LIETUVOS RESPUBLIKOS ASMENS DUOMENŲ TEISINĖS APSAUGOS ĮSTATYMO NR. I-1374 38 9 STRAIPSNIO PAKEITIMO ĮSTATYMAS“	Pritarti
2.	Valstybės valdymo ir savivaldybių komitetas, 2018-11-18	1	Argumentai: Žr. argumentus prie Komiteto pasiūlymo Nr. 1. Dėl 1 straipsnio 1 dalies. Nustačius, jog Valstybinės duomenų apsaugos inspekcijos vadovas yra valstybės tarnautojas, jam automatiškai taikomi Valstybės tarnybos įstatyme nustatyti bendrieji valstybės tarnautojų nepriekaištingos reputacijos reikalavimai. Siūlome iš galiojančio Asmens duomenų teisinės apsaugos įstatymo 9 straipsnio 2 dalies išbraukti perteklines nuostatas. Dėl 1 straipsnio 2 dalies. Naujos redakcijos Valstybės tarnybos įstatyme (įsigalioja 2019-01-01, įstatymo Nr. XIII-1370) yra numatyta bendroji 5 metų taisyklė dėl įstaigų vadovų kadencijos trukmės (14 straipsnis 1 dalis). BDAR 54 straipsnio 1 dalies d punkte numatyta, kad kadencijos trukmė negali būti trumpesnė nei 4 metai. Komitetas, siekdamas užtikrinti visų Vyriausybės įstaigų vadovų lygiateisiškumą, siūlo iš įstatymo išbraukti specialią taisyklę dėl Valstybinės duomenų apsaugos inspekcijos vadovo (toliau – vadovas) 4 metų kadencijos trukmės. Tuomet šio vadovo kadencijos trukmei nustatyti būtų taikoma bendroji 5 metų taisyklė. Komitetas siūlo 9 straipsnio 3 dalies 1 sakinyje reglamentuoti tik vadovo statusą, t. y. jį pakeisti iš valstybės pareigūno į valstybės tarnautojo – įstaigos vadovo. Komitetas siūlo išbraukti nuostatas, kurios tik atkartoja kituose įstatymuose jau įtvirtintą reguliavimą ir neįtvirtina specialių taisyklių, pavyzdžiui, naujos redakcijos Valstybės tarnybos įstatymo 10 straipsnio 2 dalies 4 punkte nustatyta, kad į Vyriausybės įstaigų vadovus priima Vyriausybė. Taip pat siekiant aiškumo netikslinga palikti nuorodos į Valstybės tarnybos įstatymą. Dėl 1 straipsnio 3 dalies. Iš BDAR 53 straipsnio 3 ir 4 dalių į Asmens duomenų teisinės apsaugos įstatymo 9 straipsnio 5 dalį yra perkeliami specialūs įstaigos vadovo atleidimo pagrindai. Tačiau nebuvo perkeltas atleidimo pagrindas susijęs su senatvės pensijos amžiumi. Šiame kontekste svarbu paminėti, jog naujos redakcijos Valstybės tarnybos įstatyme numatyta, jog valstybės tarnautojas atleidžiamas iš pareigų, kai jam sukanka 65 metai (51 straipsnio 1 dalies 6 punktas, siejama su senatvės pensijos amžiaus ilginimu iki 65 metų). Siekdamas tinkamai įgyvendinant BDAR nuostatas, Komitetas siūlo numatyti vadovo atleidimo pagrindą „kai jam sukanka 65 metai“. Pasiūlymas: Pakeisti įstatymo projekto 1 straipsnį ir jį išdėstyti taip: „1 straipsnis. 38 9 straipsnio pakeitimas Pakeisti 38 straipsnio 2 dalį ir ją išdėstyti taip: „2. Valstybinės duomenų apsaugos inspekcijos direktorių Lietuvos Respublikos valstybės tarnybos įstatymo (toliau – Valstybės tarnybos įstatymas) nustatyta tvarka (ne politinio (asmeninio) pasitikėjimo pagrindu) priima į pareigas ir iš jų atleidžia Vyriausybė. Valstybinės duomenų apsaugos inspekcijos direktorius yra atskaitingas Vyriausybei ir teisingumo ministrui.“ 1. Pakeisti 9 straipsnio 2 dalį ir ją išdėstyti taip: „2. Valstybinės duomenų apsaugos inspekcijos direktoriumi gali būti skiriamas nepriekaištingos reputacijos Lietuvos Respublikos pilietis, turintis teisės bakalauro ir teisės magistro arba teisininko profesinį kvalifikacinį laipsnį (vienpakopį teisinį universitetinį išsilavinimą) ir ne mažesnį kaip 10 metų teisinio arba teisinio pedagoginio darbo stažą ir atitinkantis Reglamento (ES) 2016/679 53 straipsnio 2 dalyje nustatytus reikalavimus.“ 2. Pakeisti 9 straipsnio 3 dalį ir ją išdėstyti taip: „3. Valstybinės duomenų apsaugos inspekcijos direktorius yra valstybės tarnautojas – įstaigos vadovas Valstybinės duomenų apsaugos inspekcijos direktorius yra atskaitingas Vyriausybei ir Lietuvos Respublikos teisingumo ministrui.“ 3. Papildyti 9 straipsnio 5 dalį 5 punktu: „5) kai jam sukanka 65 metai.“	Pritarti

8. Balsavimo rezultatai: pritarta bendru sutarimu.

9. Komiteto išvadų rengėjai: Guoda Burokienė.

10. Komiteto narių atskiroji nuomonė: nėra.

PRIDEDAMA. Komiteto patobulintas įstatymo projektas Nr. XIIIP-1599(2), jo lyginamasis variantas.

Komiteto pirmininkė	(Parašas)	Guoda Burokienė

Valstybės valdymo ir savivaldybių komiteto biuro patarėja Kristina Šimkutė